CELEX: 32017R1158
Language: hu
Date: 2017-06-29 00:00:00
Title: A Bizottság (EU) 2017/1158 végrehajtási rendelete (2017. június 29.) az 596/2014/EU európai parlamenti és tanácsi rendelet 33. cikkében említett, az illetékes hatóságok és az Európai Értékpapírpiaci Hatóság közötti információcsere eljárásaira és formáira vonatkozó végrehajtás-technikai standardok meghatározásáról (EGT-vonatkozású szöveg. )

30.6.2017   
               
               
                  HU
               
               
                  Az Európai Unió Hivatalos Lapja
               
               
                  L 167/22
               
            A BIZOTTSÁG (EU) 2017/1158 VÉGREHAJTÁSI RENDELETE
      (2017. június 29.)
      az 596/2014/EU európai parlamenti és tanácsi rendelet 33. cikkében említett, az illetékes hatóságok és az Európai Értékpapírpiaci Hatóság közötti információcsere eljárásaira és formáira vonatkozó végrehajtás-technikai standardok meghatározásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a piaci visszaélésekről (piaci visszaélésekről szóló rendelet), valamint a 2003/6/EK európai parlamenti és tanácsi irányelv és a 2003/124/EK, a 2003/125/EK és a 2004/72/EK bizottsági irányelv hatályon kívül helyezéséről szóló, 2014. április 16-i 596/2014/EU európai parlamenti és tanácsi rendeletre (1), és különösen annak 33. cikke (5) bekezdésére,
      mivel:
      
                  (1)
               
               
                  Helyénvaló meghatározni az 596/2014/EU rendelet 33. cikkében említett vizsgálatokkal, szankciókkal és intézkedésekkel összefüggésben az illetékes hatóságok által az Európai Értékpapírpiaci Hatóság (ESMA) rendelkezésére bocsátandó adatok benyújtásának egységes eljárásait és formáját.
               
            
                  (2)
               
               
                  Az illetékes hatóságok és az ESMA közötti kommunikáció megkönnyítése és a szükségtelen késedelmek és sikertelen adatszolgáltatás elkerülése érdekében minden egyes illetékes hatóságnak ki kell jelölnie az előírt információ benyújtásáért felelős speciális kapcsolattartó pontot.
               
            
                  (3)
               
               
                  Annak biztosításához, hogy az ESMA az illetékes hatóságok által kiszabott szankciókra és hozott intézkedésekre vonatkozó valamennyi előírt információt pontosan azonosíthassa és nyilvántartásba vehesse, az illetékes hatóságoknak az e célból meghatározott forma használatával részletes és összehangolt adatokat kell benyújtaniuk.
               
            
                  (4)
               
               
                  A vizsgálatokra vonatkozóan az ESMA számára benyújtandó információknak következetesnek és összehasonlíthatónak kell lenniük, hogy megállapítható legyen, hogy a piaci visszaélésekről szóló rendelet keretében az adott évben milyen tényleges vizsgálati tevékenységre került sor. Következésképpen az adatok csak olyan vizsgálatokra vonatkozhatnak, amelyeket az érintett hatóságok a referencia-időszakban folytattak.
               
            
                  (5)
               
               
                  Ez a rendelet az ESMA által a Bizottságnak benyújtott végrehajtás-technikai standardtervezeten alapul.
               
            
                  (6)
               
               
                  A rendelet alapját képező végrehajtás-technikai standardtervezetről az ESMA nem tartott nyilvános konzultációt, és nem vizsgálta az érintett illetékes hatóságoknak az egységes formanyomtatványok és eljárások bevezetéséhez kapcsolódó potenciális előnyét és hasznát sem, mivel ez a rendelet hatókörét és hatását tekintve aránytalan lett volna, hiszen a végrehajtás-technikai standardok címzettjei csak a tagállami illetékes hatóságok, és nem a piaci szereplők.
               
            
                  (7)
               
               
                  Az ESMA kikérte az 1095/2010/EU európai parlamenti és tanácsi rendelet (2) 37. cikkével összhangban létrehozott Értékpapírpiaci Érdekképviseleti Csoport véleményét,
               
            ELFOGADTA EZT A RENDELETET:
      1. cikk
      Fogalommeghatározás
      E rendelet alkalmazásában „elektronikus eszközök”: az adatok feldolgozására (beleértve a digitális tömörítést), tárolására és továbbítására szolgáló elektronikus eszközök, amelyekben vezetékeket, rádiós és optikai technológiákat vagy bármely más elektromágneses eszközöket alkalmaznak.
      2. cikk
      Kapcsolattartó pontok
      (1)   Az illetékes hatóságok kijelölik a 3. cikkben említett adatok megküldéséért és az ilyen adatok benyújtásával kapcsolatos ügyekben folytatott kommunikációért felelős egyedüli kapcsolattartó pontot.
      (2)   Az (1) bekezdésnek megfelelően kijelölt kapcsolattartó pontokról az illetékes hatóságok értesítik az Európai Értékpapírpiaci Hatóságot (ESMA).
      (3)   Az ESMA kijelöli a 3. és 4. cikkben említett adatok fogadásáért és az ilyen adatok fogadásával kapcsolatos ügyekben folytatott kommunikációért felelős kapcsolattartó pontot.
      (4)   Az ESMA a (2) bekezdésben említett kapcsolattartó pontot weboldalán közzéteszi.
      3. cikk
      Az összesített adatok éves benyújtása
      (1)   Az illetékes hatóságok az 596/2014/EU rendelet 33. cikkének (1) és (2) bekezdésében említett adatokat az e rendelet I. mellékletében meghatározott formanyomtatványon nyújtják be az ESMA-nak.
      (2)   Az (1) bekezdésben említett adatokat legkésőbb minden év március 31-ig kell benyújtani az ESMA-nak és az adatoknak az előző naptári évben elvégzett valamennyi vizsgálatra, illetőleg kiszabott szankcióra és hozott intézkedésre ki kell terjedniük.
      (3)   Az illetékes hatóságok az (1) bekezdésben említett adatokat biztonságos elektronikus adatátviteli eszköz útján juttatják el az ESMA-hoz.
      (4)   Az (1) bekezdés alkalmazásában az ESMA meghatározza és azonosítja a használandó biztonságos elektronikus eszközt. Ezeknek az eszközöknek biztosítaniuk kell, hogy az információ teljessége, integritása és bizalmas jellege fennmaradjon a továbbítás során.
      4. cikk
      Az adatszolgáltatás eljárásai és formái
      (1)   Az illetékes hatóságoknak az 596/2014/EU rendelet 33. cikkének (3) bekezdésében említett szankciókra és intézkedésekre vonatkozó adatokat az ESMA által az említett szankciókra és intézkedésekre vonatkozó információk fogadásának, tárolásának és közzétételének kezelése céljából létrehozott információs technológiai rendszer és a kapcsolódó adatbázis felhasználói felületén kell megadniuk.
      (2)   Az (1) bekezdésben említett szankciókra és intézkedésekre vonatkozó adatokat a II. mellékletben meghatározott formátumú adatszolgáltatási fájlban kell benyújtani az ESMA-nak.
      5. cikk
      A szolgáltatott adatok érvénytelenítése és aktualizálása
      (1)   Ha az illetékes hatóság érvényteleníteni kívánja az ESMA-nak korábban a 4. cikkel összhangban benyújtott adatszolgáltatási fájlt, akkor azt törölnie kell, és újat kell küldenie.
      (2)   Ha az illetékes hatóság aktualizálni kívánja az ESMA-nak korábban a 4. cikkel összhangban benyújtott adatszolgáltatási fájlt, akkor azt az aktualizált adatokkal újból be kell nyújtania.
      6. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 29-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 173., 2014.6.12., 1. o.
      
      
         (2)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
      
         I. MELLÉKLET
         
            Formanyomtatvány a kiszabott szankciókra és hozott intézkedésekre, továbbá elvégzett vizsgálatokra vonatkozó összesített és névtelenített adatok éves benyújtásához
         
         Szövege kép
         
            Az 596/2014/EU rendelet 30., 31. és 32. cikkének megfelelően [év]-ban/-ben hozott intézkedésekre és kiszabott szankciókra, továbbá elvégzett vizsgálatokra vonatkozó összesített és névtelenített adatok
            FELADÓ:
            Tagállam:
            Illetékes hatóság:
            Cím:
            (A kijelölt kapcsolattartó pont elérhetősége)
            Név:
            Telefon:
            E-mail:
            CÍMZETT:
            ESMA
            (A kijelölt kapcsolattartó pont elérhetősége)
            Név:
            Telefon:
            E-mail:
            Tisztelt [a megfelelő személy neve]!
            Az 596/2014/EU rendelet 33. cikkének (1) és (2) bekezdésével összhangban benyújtom Önnek a következőkre vonat-kozó összesített adatokat:
            — a(z) [illetékes hatóság neve] által kiszabott közigazgatási szankciók és hozott intézkedések (1. szakasz),
            — a(z) [tagállam neve] igazságszolgáltatási hatóságai által adott esetben kiszabott büntetőjogi szankciók (2. szakasz),
            — a(z) [illetékes hatóság neve] által elvégzett közigazgatási vizsgálatok (3. szakasz),
            — a(z) [tagállam neve] igazságszolgáltatási hatóságai által adott esetben elvégzett bűnügyi nyomozások (4. szakasz).
            Tisztelettel:
            [aláírás]
         
         Szövege kép
         
            1. SZAKASZ Az adatszolgáltatási időszakban hozott közigazgatási intézkedések és kiszabott szankciók (bele-értve adott esetben a vitarendezési határozatokat)
            Az intézkedések és szankciók száma
            Az intézkedések és szankciók által érintett személyek száma
            Kiszabott (*)
            Közzétett
            Felleb-bezés alatt
            Természetes személyek
            Jogi személyek
            Közigazgatási intézkedések és szankciók összesen
            Intézkedések és szankciók száma a jogsértés típusa és az intézkedés/szankció jellege szerint
            Pénzbírságok
            (adott esetben a visszaszolgáltatott összegek részösszege)
            Pénzbírságtól eltérő szankciók
            Vitarendezési határozatok
            (adott esetben)
            Számmal (+)
            Összesített monetáris összeg (*)
            Számmal (+)
            Számmal (+)
            Összesített monetáris összeg (**)
            Az 596/2014/EU rendelet 14. cikke szerinti tilalom esetén
            Az 596/2014/EU rendelet 15. cikke szerinti tilalom esetén
            Egyéb jogsértések esetén
            (+) Mivel az intézkedések és a szankciók egynél több jogsértést is érinthetnek, előfordulhat, hogy az intézkedések és szankciók számának e táblázatban feltüntetett összege nem egyezik meg az intézkedések és szankciók teljes számára vonatkozóan az előző táblázatban a „Kiszabott” rovatban megadott értékkel.
            (*) A beírandó szám azokra a szankciókra és intézkedésekre vonatkozik, amelyek kiszabásáról valamely illetékes hatóság döntött.
            (**) Az értékeket euróban vagy nemzeti valutában kell megadni. Ha az adott szankciók nemcsak az 596/2014/EU rendelet adott cikkének megsértéséhez kapcsolódnak, hanem más rendelkezésekéhez is, az érték mellett tüntesse fel az „ÖSSZESÍTETT ÉRTÉK” megjegyzést.
         
         Szövege kép
         
            2. SZAKASZ Az 596/2014/EU rendelet 30. cikke (1) bekezdésének második albekezdésével összhangban az adatszolgáltatási időszakban kiszabott büntetőjogi szankciók (adott esetben)
            (+) Mivel az intézkedések és a szankciók egynél több jogsértést is érinthetnek, előfordulhat, hogy az intézkedések és szankciók számának e táblázatban feltüntetett összege nem egyezik meg az intézkedések és szankciók teljes számára vonatkozóan az előző táblázatban a „Kiszabott” rovatban megadott értékkel.
            (*) A beírandó szám azokra a szankciókra és intézkedésekre vonatkozik, amelyek kiszabásáról valamely hatóság döntött.
            (**) Az értékeket euróban vagy nemzeti valutában kell megadni. Ha az adott szankciók nemcsak az 596/2014/EU rendelet adott cikkének megsértéséhez kapcsolódnak, hanem más rendelkezésekéhez is, az érték mellett tüntesse fel az „ÖSSZESÍTETT ÉRTÉK” megjegyzést.
            Szankciók száma
            A szankciók által érintett személyek száma
            Kiszabott (*)
            Fellebbezés alatt
            Természetes személyek
            Jogi személyek
            Büntetőjogi szankciók összesen
            Szankciók száma a jogsértés típusa és a büntetőjogi szankció jellege szerint (+)
            Pénzbírság (**)
            Szabadságvesztés
            Vitarendezési határozatok
            Egyéb
            Az 596/2014/EU rendelet 14. cikke szerinti tilalom esetén
            Az 596/2014/EU rendelet 15. cikke szerinti tilalom esetén
            Egyéb jogsértések esetén
         
         Szövege kép
         
            3. SZAKASZ Az adatszolgáltatási időszakban elvégzett közigazgatási vizsgálatok
            (+) Egyes vizsgálatok több jogsértésre is kiterjedhetnek és egynél több személyt érinthetnek.
            A vizsgálat típusa
            A [yyyy]. évben folyamatban lévő vizsgálatok száma (+)
            A lezárt vizsgálatok eredménye
            Össze-sen
            Megkez-dett
            Lezárt
            Közigazgatási végrehajtási eljárás megindítása (ideértve a vitarendezési határozatokat)
            Bűnügyi hatóság bevonása
            Egyéb intézkedések (pl. tilalmak)
            További intézkedés nélkül lezárt
            Az 596/2014/EU rendelet 14. cikke szerinti tilalom esetén
            Az 596/2014/EU rendelet 15. cikke szerinti tilalom esetén
            Egyéb típusú jogsértések esetén
         
         Szövege kép
         
            4. SZAKASZ Az 596/2014/EU rendelet 30. cikke (1) bekezdésének második albekezdésével összhangban az adatszolgáltatási időszakban elvégzett bűnügyi nyomozások (adott esetben)
            (+) Egyes nyomozások több jogsértésre is kiterjedhetnek és egynél több személyt érinthetnek.
            A nyomozás típusa
            A [yyyy]. évben folyamatban lévő nyomozások száma (+)
            A lezárt nyomozások eredménye
            Összesen
            Megkez-dett
            Lezárt
            Büntetőjogi végrehajtási eljárás megindítása (ideértve a vitarendezési határozatokat)
            További intézkedés nélkül lezárt
            Egyéb intézkedések (például: tilalmak)
            Az 596/2014/EU rendelet 14. cikke szerinti tilalom esetén
            Az 596/2014/EU rendelet 15. cikke szerinti tilalom esetén
            Egyéb típusú jogsértések esetén
         
      
      
         II. MELLÉKLET
         
            A nyilvánosságra hozott közigazgatási vagy büntetőjogi szankciókra vagy egyéb közigazgatási intézkedésekre vonatkozó értesítések formátuma
         
         
                     Mező
                  
                  
                     Leírás
                  
                  
                     Típus
                  
               
                     Jogszabály
                  
                  
                     A közigazgatási vagy büntetőjogi szankció vagy egyéb közigazgatási intézkedés megállapításának alapját képező uniós jogszabály rövidítése.
                  
                  
                     Kötelező
                  
               
                     A szankció azonosítója
                  
                  
                     Az illetékes hatóság által a közigazgatási vagy büntetőjogi szankcióra vagy egyéb közigazgatási intézkedésre vonatkozó értesítés céljából adott azonosító kód
                  
                  
                     Opcionális
                  
               
                     Tagállam
                  
                  
                     A szankciót vagy intézkedést bejelentő illetékes hatóság tagállamának rövidítése
                  
                  
                     Kötelező
                  
               
                     Jogalany-azonosító
                  
                  
                     A közigazgatási vagy büntetőjogi szankcióval vagy egyéb közigazgatási intézkedéssel sújtott jogalany egyedi azonosítására szolgáló azonosító kód, amennyiben a jogalany a MiFID (1), az ÁÉKBV-irányelv (2) vagy az AIFMD (3) jogi kerete szerint engedélyezett szervezet.
                  
                  
                     Opcionális (csak jogi személyek esetében)
                  
               
                     A hatóság kódja
                  
                  
                     A szankciót vagy intézkedést bejelentő hatóság azonosító kódja
                  
                  
                     Kötelező
                  
               
                     A jogalanyra alkalmazandó jogszabály
                  
                  
                     A közigazgatási vagy büntetőjogi szankcióval vagy egyéb közigazgatási intézkedéssel sújtott jogalanyra alkalmazandó uniós jogszabály rövidítése.
                  
                  
                     Opcionális (csak jogi személyek esetében)
                  
               
                     A szankció jellege
                  
                  
                     Arra vonatkozó információ, hogy a bejelentett szankció büntetőjogi, közigazgatási szankció vagy közigazgatási intézkedés-e.
                  
                  
                     Kötelező (csak a szankciók esetében)
                  
               
                     A jogalany teljes neve
                  
                  
                     A szankcióval sújtott jogalany teljes neve, amennyiben a jogalany nem a MiFID, az ÁÉKBV-irányelv vagy az AIFMD szerint engedélyezett.
                  
                  
                     Opcionális (csak jogi személyek esetében)
                  
               
                     A személy teljes neve
                  
                  
                     A közigazgatási vagy büntetőjogi szankcióval vagy egyéb közigazgatási intézkedéssel sújtott személyek teljes neve.
                  
                  
                     Opcionális (csak természetes személyek esetében)
                  
               
                     Szankcionáló illetékes nemzeti hatóság
                  
                  
                     A közigazgatási vagy büntetőjogi szankciót vagy egyéb közigazgatási intézkedést kiszabó illetékes hatóság rövidítése.
                  
                  
                     Kötelező
                  
               
                     Szabad szöveg
                  
                  
                     A közigazgatási vagy büntetőjogi szankció vagy egyéb közigazgatási intézkedés szövege a tagállam nyelvén vagy angolul.
                  
                  
                     Kötelező
                  
               
                     Szabad szöveg
                  
                  
                     A közigazgatási szankció vagy intézkedés szövege angolul.
                  
                  
                     Opcionális
                  
               
                     Dátum
                  
                  
                     A közigazgatási vagy büntetőjogi szankció vagy egyéb közigazgatási intézkedés kiszabásának dátuma.
                  
                  
                     Kötelező
                  
               
                     Az időbeli hatály vége
                  
                  
                     A közigazgatási szankció vagy intézkedés lezárultának dátuma.
                  
                  
                     Opcionális
                  
               
            (1)  Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12., 349. o.).
         
            (2)  Az Európai Parlament és a Tanács 2009/65/EK irányelve (2009. július 13.) az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról (HL L 302., 2009.11.17., 32. o.).
         
            (3)  Az Európai Parlament és a Tanács 2011/61/EU irányelve (2011. június 8.) az alternatívbefektetésialap-kezelőkről, valamint a 2003/41/EK és a 2009/65/EK irányelv, továbbá az 1060/2009/EK és az 1095/2010/EU rendelet módosításáról (HL L 174., 2011.7.1., 1. o.).